CELEX: 62015CN0598
Language: da
Date: 2015-11-16 00:00:00
Title: Sag C-598/15: Anmodning om præjudiciel afgørelse indgivet af Juzgado de Primera Instancia n° 1de Jerez de la Frontera (Spanien) den 16. november 2015 — Banco Santander, S.A. mod Cristobalina Sánchez López

1.2.2016   
            
            
               DA
            
            
               Den Europæiske Unions Tidende
            
            
               C 38/32
            
         Anmodning om præjudiciel afgørelse indgivet af Juzgado de Primera Instancia no 1de Jerez de la Frontera (Spanien) den 16. november 2015 — Banco Santander, S.A. mod Cristobalina Sánchez López
   (Sag C-598/15)
   (2016/C 038/45)
   Processprog: spansk
   
      Den forelæggende ret
   
   Juzgado de Primera Instancia de Jerez de la Frontera
   
      Parter i hovedsagen
   
   
      Sagsøger: Banco Santander, S.A.
   
      Sagsøgt: Cristobalina Sánchez López
   
      Præjudicielle spørgsmål
   
   
               1)
            
            
               Er det i strid med de nævnte bestemmelser i direktivet (artikel 3, stk. 1 og 2, artikel 6, stk. 1, og artikel 7, stk. 1, i direktiv 93/13/EØF) (1) og dettes formål, når nationale regler, der fastsætter en procedure som den i artikel 250, stk. 1, nr. 7), i den spanske civilproceslov (Ley de Enjuiciamiento Civil), der forpligter den nationale ret til at afsige en dom, hvorefter den tvangsrealiserede bolig overdrages til den person, der fik den tildelt under en udenretslig procedure med henblik på realisering af pantet, og i forbindelse med hvilken der i henhold til den gældende ordning i artikel 129 i den spanske lov om pant (Ley Hipotecaria) som affattet ved lov nr. 1/2000 af 8. januar 2000 og artikel 234 — 236-0 i pantebekendtgørelsen (Reglamento Hipotecario) som affattet ved kongeligt dekret nr. 290/1992, ikke giver mulighed for hverken at foretage en ex officio retlig efterprøvelse af, om der foreligger urimelige kontraktvilkår, eller at rekvisitus effektivt kan rejse indsigelse herom enten i forbindelse med den udenretslige realisering af pantet eller et uafhængigt søgsmål?
            
         
               2)
            
            
               Er det i strid med de nævnte bestemmelser i direktivet og dettes formål, når en regel som den femte overgangsbestemmelse (Disposición Transitoria Quinta) i lov nr. 1/2013, der alene tillader, at notaren udsætter en udenretslig procedure med henblik på realisering af pant i fast ejendom, der er indledt ved ikrafttrædelsen af lov nr. 1/2013, såfremt forbrugeren dokumenterer, at denne har anlagt et søgsmål med påstand om, at et af kontraktvilkårene i den aftale om lån mod pant i fast ejendom, der udgør grundlaget for det udenretslige salg eller fastsætter det skyldige beløb, der skal realiseres, er urimeligt, forudsat at dette uafhængige søgsmål er blevet anlagt af forbrugeren inden en måned efter offentliggørelsen af lov nr. 1/2013, uden at denne har modtaget en personlig forkyndelse af fristen og under forudsætning af, at der endnu ikke er sket overdragelse for en notar?
            
         
               3)
            
            
               Skal de nævnte bestemmelser i direktivet, dettes formål og forpligtelsen for de nationale retter til ex officio at undersøge urimeligheden af urimelige vilkår i forbrugerkontrakter, uden at forbrugeren behøver at anmode herom, fortolkes således, at de gør det muligt for den nationale ret i sager som den, der er fastsat i civilproceslovens artikel 250, stk. 1, nr. 7), eller i den procedure for »udenretsligt salg«, der er reguleret i artikel 129 i lov om pant, at undlade at anvende national ret, når denne ikke tillader en ex officio retlig efterprøvelse, henset til, at direktivets bestemmelser er klare, og at det i EUF-traktaten anføres, at de nationale domstole i verserende tvister om forbrugeraftaler er forpligtet til ex officio at efterprøve, om der foreligger urimelige kontraktvilkår?
            
         
               4)
            
            
               Er det i strid med de nævnte bestemmelser i direktivet og dettes formål, når en national regel som artikel 129 i lov om pant, i den affattelse, der følger af lov nr. 1/2013, der som det eneste effektive middel til beskyttelse af de forbrugerrettigheder, som direktivet fastsætter, og for så vidt angår procedurerne for udenretslig realisering af pant i fast ejendom over for forbrugere, fastsætter en enkelt mulighed for, at en notar kan gøre opmærksom på, at der foreligger urimelige kontraktvilkår, eller en mulighed for at rekvisitus, der som forbruger er blevet pålagt den udenretslige realisering af pant, anlægger et uafhængigt søgsmål, inden notaren har tildelt den tvangsrealiserede ejendom?
            
         
               5)
            
            
               Er det i strid med de nævnte bestemmelser i direktivet og dettes formål, når en national regel som artikel 129 i lov om pant, i den affattelse, der følger af lov nr. 1/2013, og pantebekendtgørelsens artikel 234-236 i den affattelse, der følger af kongeligt dekret nr. 290/1992, som indfører en procedure for udenretslig realisering af en aftale om et lån mod pant i fast ejendom, der er indgået mellem erhvervsdrivende og forbrugere, hvorefter der ikke er nogen mulighed for at foretage en ex officio retlig efterprøvelse af urimelige kontraktvilkår?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).